**stepplan – Etablering af Kommunalt SELSSKAB TIL OPSTILLING AF Solceller**

*Denne stepplan indeholder en beskrivelse af, hvordan man kan etablere et kommunalt selskab til opstilling af solceller.*

|  |  |  |  |  |  |
| --- | --- | --- | --- | --- | --- |
| **Step** | **Handling** | **Dokument(er)** | **Bemærkning** | **Ansvarlig** | **Frist/deadline** |
| **1** | Mandat fra byrådet til stiftelse af selskabet | Referat fra byrådsbehandlingen med godkendt indstilling om godkendelse af stiftelsesdokumenter og mandat til gennemførelse af stiftelsen | Byrådet godkendte på xx-dato stiftelsesdokumenter samt økonomi vedrørende etablering af selskabet. Kommunen skal vurdere, om der herved er givet et mandat til at stiftelsen kan gennemføres. | Kommune | Skal være på plads, inden stiftelsen kan gennemføres. |
| **2** | Stiftelsen af selskabet ved underskrift af stiftelsesdokumentationen | Stiftelsesdokument, tegningsliste, vedtægter og ejerbog | De nævnte dokumenter underskrives i den form, de er godkendt af byrådet af den, som er bemyndiget hertil af byrådet. Enkelte dokumenter underskrives af direktøren for selskabet. | Kommune | Når mandat er på plads, og kommunen er klar. |
| **3** | Indbetaling af selskabskapital på xx kr. til xx-advokatfirma på følgende konto:    xx-kontooplysninger | Kvittering for overførsel af beløbet sendes til xx-advokatfirma | Pengene står på selskabets klientkonto hos xx-advokatfirma, indtil selskabet har fået oprettet egen bankkonto. | Kommune | Umiddelbart i forbindelse med underskrift af stiftelsesdokumentationen. |
| **4** | Registrering hos Erhvervsstyrelsen (på virk.dk). | Foretages elektronisk | Gennemføres af xx-advokatfirma hurtigst muligt efter modtagelse af underskrevet selskabsdokumentation og den indbetalte selskabskapital. Ved registrering modtages kvittering for registrering og selskabets CVR-nr., som videresendes til kommunen. | xx-advokatfirma | Senest 14 dage efter underskrivelse af stiftelsesdokumentet. |
| **5** | Oprettelse af MitID Erhverv, momsregistrering og bankkonto | Foretages elektronisk ved brug af CVR-nr. | Dette bør ske umiddelbart efter modtagelse af CVR-nr. Oprettelse af bankkonto kan erfaringsmæssigt tage noget tid. | Kommune | Snarest muligt efter modtagelse af CVR-nr. |
| **6** | Evt. indgåelse af kontrakt med direktøren for selskabet |  | Der bør så vidt muligt allerede ved stiftelsen være udarbejdet et dokument med vilkår for varetagelsen af direktørposten. | Kommune | Ved stiftelsen. |
| **7** | Indgåelse af aftalegrundlag mellem selskabet og kommunen om etablering af solcelleanlæg, brug af tagarealer, levering af el og evt. udveksling af diverse ydelser | En eller flere skriftlige aftaler | Der bør være skriftlige aftaler, som fastsætter vilkårene (markedsvilkår) for de ydelser, som udveksles mellem kommunen og selskabet. | Kommune og Selskabets direktør (evt. med bistand fra xx-advokatfirma) | Snarest muligt efter stiftelsen. |
| **8** | Optagelse af lånefinansiering | Låneaftale med bank, evt. dokumentation vedr. kommunens garantistillelse og vilkår herfor. |  | Kommune |  |
| **9** | Indgåelse af entreprisekontrakter efter udbud | Entreprisekontrakt/udbudsmateriale | Hvis udbuddet iværksættes af kommunen før stiftelsen af selskabet, er det vigtigt, at det i udbuddet sikres, at det er selskabet, som er aftalepart i entreprisekontrakterne, eller at disse i hvert fald frit kan overdrages til selskabets efterfølgende. | Selskabets direktør |  |

\*\*\*